УНИВЕРЗИТЕТ У БЕОГРАДУ

ФИЛОЗОФСКИ ФАКУЛТЕТ

ИЗБОРНОМ ВЕЋУ

Одлуком Изборног већа Филозофског факултета у Београду одржаног 18. децембра 2025. године, изабрани смо у Комисију за припрему реферата о кандидатима пријављеним на конкурс за избор у звање и радно место ДОЦЕНТА за ужу научну област ЕТНОЛОГИЈА-АНТРОПОЛОГИЈА, тежиште истраживања народна религија Срба и антропологија времена, са 35% пуног радног времена, на одређено време у трајању од пет година.

На конкурс објављен у листу „Послови“, 6. августа 2025. године, јавио се један кандидат – др Младен Стајић, доцент на Одељењу за етнологију и антропологију и научни сарадник у Институту за етнологију и антропологију, при Одељењу за етнологију и антропологију Филозофског факултета Универзитета у Београду. Комисија је прегледала сва документа и научне радове кандидата и подноси Изборном већу Филозофског факултета Универзитета у Београду следећи

ИЗВЕШТАЈ

Младен Стајић рођен је у Лесковцу 26.1.1989. Новембра 2015. године, у својој 26. години, одбранио је докторску дисертацију *Пророчанствa и прекогниција – од културне конструкције времена до политичке употребе,* на Филозофском факултету УБ. Проглашен је за студента генерације и добитник је награде *Душан Бандић* за најбољи мастер рад, а током постидпломских студија провео је семестар на стручном усавршавању на *Универзитету у Сиднеју* 2013. године. Добитник је *Награде града Београда* за допринос младих у оквиру науке 2015. године. Награђен од стране МНТР РС за изврсност у науци уврштавањем на списак 10% најбољих истраживача из области хуманистичких наука за период 2018-2022

На Филозофском факултету УБ запослен је у истраживачким звањима од октобра 2011. године, а изабран је у звање доцента и научног сарадника 2016. године. Исте године постао је секретар међународног часописа *Етно-атнрополошки проблеми* (М23). Од 2018. до 2024. обављао је функцију секретара *Института за етнологију и антропологију*, а од 2019. године је на позицији секретара *Етнолошко-антрополошког друштва Србије*. Од 2021. председник је научног већа *Центра за истраживање алтернативних религија* и члан научног већа *Центра за визуелну антропологију* ФФ УБ. Тренутно предаје на курсевима *Народна религија Срба* и *Антропологија времена* на основним, *Антропологија филма* на мастер и *Антропологија времена* на докторским студијама.

Од 2011. до 2022. био је ангажован на пројекту *Антрополошко проучавање Србије - од културног наслеђа до модерног друштва* МПНТР РС, у оквиру кога је руководио пројектним задацима *Анализа обредно-религијских пракси* и *Истраживање концепта идентитета у популарној култури*. У периоду од 2011–2013. био је део пројекта *Урбани културни идентитети и религиозност у савременом контексту и окружењу* МКИ РС. Од 2018. члан је пројектног тима *Викенд НКН,* на коме руководи подпројектом *Истраживање наслеђа*,а од 2020. део јепројекта *Семинар НКН*, на коме руководи подпројектом *Дискусија о наслеђу*. Оба пројекта се континурирано реализију до данас, финансирани од стране МКИ РС. Учествовао је на пројекту *Човек и друштво у време кризе* ФФ УБ. Био је члан пројекта *Тумачење Унескове конвенције о заштити НКН – могућности увођења нових смерница поводом јубилеја (2010-2020)* 2020. године, као и пројекта *Мапирање елемената НКН које се тиче знања и обичаја везаних за природу и свемир у области северозападне Србије* 2020. и 2021. године, које је финансирало МКИ РС. Од 2022-2024. био је члан пројекта *Истраживање и документовање НКН и промоција културног и природног окружења источне Србије* МКИ РС. Од 2024 до 2026. члан је међународног билатералног пројекта *Мигранти у невољи? Социокултурне последице савремених криза на српске мигранте у Аустрији и повратнике у Србији,* на коме руководи пројектним задацима.

До сада је објавио монографију *Друштвена конструкција проблема: анализа наратива о крађи беба у породилиштима Србије*, двадесет и један научни рад у релевантним академским часописима и зборницима и излагао је на шест научних конференција. Био је члан програмског и председник организационог одбора националног скупа *Антропологија музике* 2018. године. Уредник је темата *Антропологија музике 1* и *Антропологија музике 2*, објављених у часопису *Етноантрополошки проблеми* 2018. године, као и истоимене књиге апстраката. Био је члан уреденичког одбора међународног тематског зборника (M12) *Popular culture in post-socialism* 2024. године. Председник је организационог одбора националног скупа *Популарна култура, фолклор, традиција,* планираног за децембар 2025. године. Руководилац је обавезне теренске праксе студената Одељења ЕА од 2017. године и семинара НКН за средњошколце у Тршићу од 2020. године. Од 2022. до 2024. био је члан *Комисије за упис*, а од 2024. до данас и *Комисије за самовредновање* ФФ УБ, као и одељенских комисија за акредитацију, самовредновање и мање измене студијског програма. Учествовао је у бројним манифестацијама и трибинама са циљем популаризације науке и дисеминације резултата истраживања.

**Научноистраживачки рад кандидаткиње**

Радови др Младена Стајића припадају научној дисциплини етнологије-антропологије и у предметном смислу могу се груписати у три шире области интересовања - антропологију политике, антропологију популарне културе и етномедицину. У својим радовима из прве групе аутор се бави деконструкцијом политичких феномена, попут процеса утилизације профетичких наратива у локалном и глобалном контексту, али и социо-културним импликацијама кризе изазване пандемијом Ковид-19 у Србији, при чему успешно идентификује широко распрострањене обрасце и правилности. Друга група радова осветљава значајне разнородне друштвене проблеме, попут крађе беба у породилиштима или стигматизације старих кроз призму популарне културе, тј. филмова и серија. Кандидат у њима, кроз анализу визуелне репрезентације, адресира питања идентитета, стереотипа, криминала итд. Трећа група радова уводи савремене антрополошке теорије у проучавање традиционалних етнолошких тема и ставља акценат на проучавање народне религиозности и етномедицине из перспективе когнитивне етноботанике и структурализма. Ови радови резултат су вишегодишњих теренских истраживања и иновативног аналитичког приступа.

Др Младен Стајић у оцењиваном периоду објавио је поглавље у међународној монографији и седам научних радова у релевантним академским часописима, а учествовао је и на међународној конференцији. Од 2021. председник је научног већа Центра за истраживање алтернативних религија и члан научног већа Центра за визуелну антропологију ФФ УБ.. Био је члан уреденичког одбора међународног тематског зборника (M12) *Popular culture in post-socialism* 2024. године. Председник је организационог одбора националног скупа *Популарна култура, фолклор, традиција,* одржаног 5-6. децембра 2025. године. Руководилац је обавезне теренске праксе студената Одељења ЕА од 2017. године и семинара НКН за средњошколце у Тршићу од 2020. године, који се у континуитету одржавају до данас.

Објавио је следеће радове (хронолошким редом):

|  |  |
| --- | --- |
| **Научноистраживачки резултати за оцењивани период, од претходног реизбора у звање доцента (2020–2025)** | |
| **М 14** | |
| 1. | Stajić, Mladen. “Fiction too close to home – ’baby theft’ on-screen“. In *Popular culture in post-socialism*, edited by Ana Banić Grubišić and Vlado Kotnik. Beograd: Dosije studio, 207-251. 2024. ISBN 978-86-6427-300-8, ISBN 978-86-6047-441-6. |
| **М 23** | |
| 2. | Стајић, Младен; Жикић, Бојан; Пишев, Марко. „Шумови у комуникацији: ’двострука обавезност’ током епидемије ковида 19 у Србији”. *Гласник Етнографског института САНУ* 69 (3), 593-608. 2021. <https://doi.org/10.2298/GEI2103593S> |
| 3. | Пишев, Марко; Стајић, Младен. „Чајкановићева проучавања народних веровања о биљу у светлу когнитивних етноботаничких истраживања”. *Књижевна историја*. 53 (174), 67-94. 2021. <https://doi.org/10.18485/kis.2021.53.174.3> |
| 4. | Stajić, Mladen. „Politika proricanja i proricanje politike: Kremansko proročanstvo od nastanka do Prvog svetskog rata“. *Etnoantropološki problemi* 20 (2). 417-442. 2025. <https://doi.org/10.21301/eap.v20i2.4> |
| **М 24** | |
| 5. | Жикић, Бојан; Стајић, Младен; Пишев, Марко. „Нова друштвена и културна нормалност и ковид-19 у Србији од фебруара до маја 2020. године”. *Etnoantropološki problemi*. 15 (4), 949-978. 2020. <https://doi.org/10.21301/eap.v15i4.1> |
| **M 33** | |
| 6. | Milosavljević, Ljubica; Stajić, Mladen. “Anthropological analysis of the depiction of deprivation in old age in the case of the movie Night Boats”. *Etnoantropološki problemi* 19 (3), 973–1008. 2024. <https://doi.org/10.21301/eap.v19i3.11>. |
| **М 34** | |
| 7. | Milosavljević, Ljubica; Stajić, Mladen. “Anthropological analysis of the depiction of deprivation in old age in the case of the movie Night Boats”, izlaganje na: 10th InASEA congress Visual cultures in Southeast Europe : globalistion, gender, power and resistance: in memoriam Karl Kaser, Graz, 15-18 September 2022. <https://static.uni-graz.at/fileadmin/gewi-institute/Geschichte/Bilder/News/10th_InASEA_Congress_Program_September_15-18__2022_Graz.pdf?fbclid=IwAR3OrAjuembHRRJ_Msj-9_7bebYmHJCW9XpUosiqD64lYCg4amLoIdCEKKY> |
| **М 51** | |
| 8. | Stajić, Mladen. “Covid-19 vs leprosy, the plague and smallpox: Foucauldian perspective”. *Antropologija* 21 (3), 9-22. 2021 |
| 9. | Stajić, Mladen. „Dekonstrukcija profetičkog narativa: Kremansko proročanstvo između dva svetska rata“. *Antropologija* 25 (1), 35-58. 2025. <http://doi.org/10.21301/ant2512> |

|  |  |
| --- | --- |
| **Научноистраживачки резултати пре последњег реизбора у звање доцента**  **(2010–2020)** | |
| **М 24** | |
| 10. | Sinani, Danijel; Kulenović, Nina; Stajić, Mladen. „Nove i alternativne religije u Srbiji - o proučavanju i proučavanima“. *Etnoantropološki problemi* 7 (2), 511-538. 2012. <https://doi.org/10.21301/eap.v7i2.10> |
| 11. | Trebješanin, Žarko; Jovanić, Goran; Stajić, Mladen. „Zašto savremena deca i odrasli vole bajke“. *Etnoantropološki problemi* 8 (1), 95-115. 2013.  <https://doi.org/10.21301/eap.v8i1.5> |
| 12. | Stajić, Mladen. „Uloga političkog proročanstva burskog ‘Nostradamusa’ u formiranju ideologije konzervativne desnice u Južnoj Africi”. *Etnoantropološki problem*i 9 (4), 977-1006. 2014. <https://doi.org/10.21301/EAP.v9i4.9> |
| 13. | Stajić, Mladen. „Da li postoji gen za ljudski duh?: analiza osnovnih motiva i simbolike u filmu Gataka”. *Etnoantropološki problemi* 12 (2), 505-534. 2017. <https://doi.org/10.21301/eap.v12i2.8> |
| 14. | Stajić, Mladen. „Politička upotreba proročanstava u Indoneziji“. *Etnoantropološki problemi* 15 (1), 269-311. 2020. <https://doi.org/10.21301/eap.v15i1.10> |
| 15. | Пишев, Марко; Жикић, Бојан; Стајић, Младен. „Индекс ’корона’: симболичка употреба ковида-19у јавном говору Србије”. *Etnoantropološki problemi* 15 (3), 845-877. 2020. <https://doi.org/10.21301/eap.v15i3.9> |
| **М 34** | |
| 16. | Stajić, Mladen. “Prophetic tourism: The case of the Kremna prophecy memorial complex“, izlaganje na: 7th International Conference "Ohrid - Vodici", 2019: "Identities, cultural heritage and tourism as imortant elements of the contemporary everyday life and global processes figures“, Struga, 17-19 january 2019. |
| **М 42** | |
| 17. | Stajić, Mladen. *Konstrukcija društvenog problema: analiza narativa o 'krađi beba' u porodilištima u Srbiji*. Beograd: Srpski genealoški centar: Odeljenje za etnologiju i antropologiju Filozofskog fakulteta. 2013. 198. ISBN 978-86-83679-91-1 |
| **М 44** | |
| 18. | Stajić, Mladen; Sinani, Danijel. „Alternativna religioznost i kulturni identiteti“. U *Kulturni identiteti kao nematerijalno kulturno nasleđe*, uredio Bojan Žikić. Beograd: Srpski genealoški centar: Odeljenje za etnologiju i antropologiju Filozofskog fakulteta 2011. 129-146. ISBN 978-86-83679-79-9. |
| 19. | Stajić, Mladen; Kulenović, Nina. „Kratka istorija Crkve Isusa Hrista SPD u svetu i na prostoru bivše Jugoslavije“. U *Urbani kulturni identiteti i religioznost u savremenom kontekstu,* uredio Danijel Sinani. Beograd: Srpski genealoški centar: Odeljenje za etnologiju i antropologiju Filozofskog fakulteta. 2013. 241-267. 2013. ISBN 978-86-83679-89-8. |
| 20. | Ilić, Vladimira; Stajić, Mladen. „Religija i emocije: mogući pravci izučavanja.“ U *Religija i emocije: mogući pravci izučavanja,* uredio Danijel Sinani. Beograd : Srpski genealoški centar: Odeljenje za etnologiju i antropologiju Filozofskog fakulteta. 2013. 197-214. ISBN 978-86-83679-89-8. |
| **М 51** | |
| 21. | Stajić, Mladen; Pišev, Marko. „Provlačenje kroz "rupu" : magijski obred zaštite zdravlja dece”. *Antropologija* 16 (3), 83-107. 2016. |
| 22. | Kovačević, Ivan; Stajić, Mladen. „Fudbalizacija sećanja na Božićno primirje“. *Antropologija* 18 (3), 9-22. 2018. |
| **М 52** | |
| 23. | Stajić, Mladen. „Urbana legenda o duhu u jagodinskom Zavičajnom muzeju“. *Etnološko-antropološke sveske* 5(16), 9-25. |
| **М 63** | |
| 24. | Stajić, Mladen; Gačanović, Ivana. „Crna ovca i bela vrana : pank među navijačima Partizana“. *Etnoantropološki problemi* 14 (3), 999-1025. 2019.  <https://doi.org/10.21301/eap.v14i3.12> |
| **М 64** | |
| 25. | Стајић, Младен. „Антропологија друштвено актуелних тема - анализа наратива о крађи беба у породилиштима Србије“, излагање на: *Етнологија и антропологија у Србији данас* - Етнолошко-антрополошко друштво Србије (ЕАДС), Годишња конференција, Београд, 29-30 новембар 2012. |
| 26. | Stajić, Mladen. „Politika proricanja - predviđanje budućnosti u službi političara i vladajuće ideologije”. U *"Etnos", religija i identitet - Naučni skup u čast Dušana Bandića*, uredile Lidija Radulović i Ildiko Erdei. Beograd: Filozofski fakultet. 11-12. april 2014. 31. ISBN 978-86-88803-58-8. |
| 27. | Kovačević, Ivan; Stajić, Mladen. “The Memorialization of the Christmas Truce“. In *Cultural Heritage and the Great War – Perceptions and Receptions*, edited by Jurij Fikfak, Ivan Kovačević, and Božidar Jezernik. Belgrade: Faculty of Philosophy. 29 May 2018. 12. |
| **М 70** | |
| 28. | Stajić, Mladen. *Proročanstva i prekognicija - od kulturne konstrukcije vremena do političke upotrebe*. 2015. Ivan Kovačević. Doktorske akademske studije etnologije i antropologije. Filozofski fakultet, Univerzitet u Beogradu. |

Поглавље у тематском зборнику међународног значаја, *Popular culture in post-socialism,* под називом “Fiction too close to home – ’baby theft’ on-screen“ (М14), бави се афером наводне „крађе беба“ у породилиштима у Србији током последње три деценије 20. века. У раду др Младен Стајић као самостални аутор представља процес конструкције овог друштвеног проблема од настанка и првог јавно представљеног случаја, преко пораста броја родитеља који се сматрају оштећенима и пратећег медијског сензационализма, до реакција (или изостанка реакција) представника државе и институција, као и промена у правним и медицинским регулативима и праксама. Детаљна контекстуализација је потом искоришћена за компаративну семиотичку анализу играног филма Шавови (2019) и телевизијске мини-серије Калуп (2020), који представљају прво појављивање ове болне теме у домену популарне културе у Србији. Полазећи од основног одбацивања веристичког приступа, аутор кроз анализу медијских извештаја, као и поменутог филма и серије, осветљава друштвени механизам настанка масовне хистерије и начине њеног одржавања или разрешења.

У коаутоском раду „Шумови у комуникацији: „двострука обавезаност“ током епидемије ковида 19 у Србији” (М23), у којем је Стајић водећи аутор, кроз употребу концепта двоструке обавезаности, формулисаног од стране британског антрополога Грегорија Бејтсона, разматрана је контрадикторност порука и инструкција везаних за понашање у условима епидемиолошке опасности, саопштаваних од стране представника власти, лекара и Кризног штаба током трајања епидемије коронавируса у Србији, као и последице такве комуникацијске дисонанце по јавну перцепцију превентивних и рестриктивних мера. У чланку је размотрен начин на који двострука обавезаност може представљати вид контроле и пребацивања одговорности не само на индивидуалном или породичном плану, већ и на нивоу целог друштва.

У коауторском, пионирском чланку „Чајкановићева проучавања народних веровања о биљу у светлу когнитивних етноботаничких истраживања”, објављеном у међународном часопису *Књижевна историја* (М23), аутори Пишев и Стајић користе Чајкановићев Речник српских народних веровања о биљкама за екстраполацију локалне вернакуларне класификације биљног света, која се значајно разликује од стандардизоване научно утемељене норме, али се у великој мери преклапа са готово универзално препознатим шаблонима народног светоназора у бројним културама широм света. Кроз употребу савремених теоријских приступа когнитивне антропологије и етноботанике, у чланку се на иновативан начин идентификују и дефинишу категорије од врсте, преко међукатегорија, до царства, које су само имплицитно препознате у Речнику, а имају бројне културолошке, симболичке, религијске, практичне, просторне и етномедицинске импликације, кроз утицај на перцепцију света који нас окружује.

У раду „Политика прорицања и прорицање политике: Креманско пророчанство од настанка до Првог светског рата.“, објављеном у међународном часопису *Етноатнрополошки проблеми* (М23),Стајић као самостални аутор показује како Креманско пророчанство одликују карактеристике митског наратива који је током времена трпео константна дописивања и измене. У складу са тим, аутор анализира начин на који су предвиђања будућности државе, народа и судбине владара инкорпорирана у дневну политику и медијски инструментализована у периоду непосредно пре, током и након Мајског преврата. Студија случаја почетне фазе формирања овог наратива, на основу дијахорнијског истраживања архивских медијских извештаја и са посебним освртом на улогу Пере Тодоровића и Чедомиља Мијатовића, има за циљ да покаже да се првенствена друштвена функција пророчанства не налази у прокламованом прорицању будућих догађаја, већ у легитимисању садашњости и реинтерпретацији прошлости у складу са актуелним политичким околностима. Овај рад представља примену деконструктивистичког метода у локалном контексту, након претходно објављених сродних истраживања политичке утилизације профетичких наратива у Јужној Африци и Индонезији.

Коауторски рад „Нова друштвена и културна нормалност и ковид-19 у Србији од фебруара до маја 2020. године”, објављен у међународном часопису *Етноатнрополошки проблеми* (М23),представља први публиковани рад на ову тему у области друштвено-хуманистичких наука у Србији. У складу са тим, ово пионирско истраживање начина на који је кроз медије и изјаве државних управљача и лекара преобликована социокултурна стварност и створена тзв. „нова нормалност”, цитирано је у више десетина истраживачких радова који су касније уследили. У тексту се анализира перод који је започео непосредно пре избијања епидемије Кодивид-19 у Србији, а који је окончан периодом по укидању ванредног стања и показује како се дискурзивно производила слика друштвене стварности у којој је појам „нове нормалности“ имао посредничку културно когнитивну улогу експланаторног средства ситуације у којој се мора живети са заразом да би се једног дана могло вратити начину живота какав је постојао раније.

У раду “Anthropological analysis of the depiction of deprivation in old age in the case of the movie Night Boats” се из антрополошке перспективе анализира хрватски играни филм *Ноћни бродови* (2012), који осветљава сложене изазове са којима се стари људи суочавају када покушају да остваре нову емотивну везу у позној животној доби, у оквиру строго регулисаних институционалних услова. Бекство новонасталог пара из дома тумачити се као симболички чин отпора, који отвара простор за анализу различитих облика лишености и ограничења карактеристичних за старост. Визуелни прикази физичке, емоционалне и материјалне зависности, као и последичне немоћи самосталног одлучивања, усклађени су са налазима дугогодишњег теренског истраживања спроведеног у домовима за старе у Републици Србији. Анализа обухвата семиотичко тумачење начина на који филм артикулише друштвено конструисане представе о депривацији и претпостављеној немоћи старијих људи.

У раду “Covid-19 vs leprosy, the plague and smallpox: Foucauldian perspective”, објевљеном у водећим националном часопису *Антропологија* (М51), Стајић као самостални аутор размотра начин на који се приступ креатора здравствених политика у Србији мењао пре, за време и након ванредног стања изазваног пандемијом Ковид 19, кроз призму Фукоове теоријске диференцијације три изведена модела управљања, који представљају историјско-политички одговор на појаву заразних болести лепре, куге и великих богиња. Полазећи од идеје идентификовања и потпуног одстрањивања болесних из заједнице са циљем очувања „чистог” друштва, типичног за период бујања лепре, преко идеје увођења карантина и механизама надзирања са циљем успостављања дисциплинованог друштва, типичног за време ширења куге, до ослањања на вакцинацију и напуштања идеје потпуног истребљења патогена, тј. ослањање на статистику и анализу ризика са циљем дугорочног разумевања и заустављања епидемије, типичног за појаву великих богиња, аутор на креативан и далекосежан начин идентификује значајне сличности ових историјских модела са различитим фазама у управљању кризом изазваном епидемијом ковид-19 у савременом локалном контексту.

Самостални рад „Деконструкција профетичког наратива: Креманско пророчанство између два светска рата” се бави анализом Кременског пророчанства као апокрифног и историјски варијабилног текста, чија се садржина током времена прилагођавала политичким и друштвеним околностима. Дијахрона анализа показује како је пророчанство у различитим периодима дописивано и реинтерпретирано, што његову веродостојност чини спорном. Посебна пажња посвећена је политичкој употреби ових предвиђања у раздобљу од Првог до Другог светског рата, као и улози њихових главних промотера и критичара. У раду се илуструје начин на који политичка пророчанства функционишу као наративи за тумачење и обликовање стварности, при чему се ауторитет пророка конструише ретроактивним приписивањем наводно испуњених предвиђања. Овај процес илуструје како политика може да инструментализује елементе народне религије и веровања, уздижући их у симболе националног идентитета и користећи их за легитимисање актуелних политичких збивања као израза историјске неминовности или „више воље“.

**Ангажовање у развоју наставе и других делатности Факултета и Универзитета**

Младен Стајић ангажован је у настави на свим студијским нивоима. Ради на предметима Народна религија Срба и Aнтропологија времена, на основним академским студијама, на курсу Антропологија филма, на мастер академским студијама и курсу Антропологија времена на докторским академским студијама. Показао је висок ниво посвећености педагошком раду, манифестован кроз детаљну припрему и висок квалитет предавања, редовну употребу мултимедијалних помагала (филм, фотографија, презентације), организацију и вођење студентске праксе. Кандидат је демонстрирао одличну способност процењивања квалитета рада студената и спремност да их активно подстиче на критичко мишељење и истраживачки рад, пружајући им адекватну теоријско-методолошку подршку. Изузетно коректан однос према студентима одражава чињеница да они сами кроз студентске евалуације изражавају задовољство кандидатовим приступом предавањима и консултативном раду, јер је кандитат током претходних пет година оцењен просечном оценом 4.82. Студенти нарочито истичу дедаљну припремљеност, праведност у оцењивању, као и редовност одржавања наставе и одговарања на електронску пошту. Кандидат је био ментор или учествовао у комисијама за одбрану великог броја дипломских и четири мастер рада, као и две докторске дисертације, што сугерише приврженост раду са студентима и велику заинтересованост студената за сарадњу са кандидатом.

Успех и утицајност у научноистраживачком раду др Младена Стајића могуће је пратити и кроз цитираност коју његови радови остварују. На основу базе Google Scholar могуће је утврдити да укупна цитираност радова кандидата у каријери износи 194, док је од 2020. године Стајић цитиран 166 пута, са укупним Хиршовим индексом 7. Вредна хвале је чињеница да је кандидат коаутор два рада која су цитирана преко 50 пута. Досадашњи радови кандидата за избор у звање имају јасан утицај на научну продукцију у земљи и иностранству јер се цитати налазе у научним радовима, зборницима, монографијама и докторским дисертацијама, на српском и страним језицима. У оцењиваном периоду др Младен Стајић je своју научну компетенцију исказао и као рецензент неколико научних радова објављених у часописима *Гласник Етнографског института САНУ* (М23) и *Антропологија* (М51), као и поглавља у међународном тематском зборнику *Сеобе од антике до данас 2 - Прометеј 021: од агона до прогона* (М14).

**Учествовање у стручним организацијама и другим делатностима од значаја за развој научне области Факултета и Универзитета**

Кандидат редовно учествује у раду већа Одељења за етнологију и антропологију и Наставно-научног већа Филозофског факултета. У периоду од 2018. до 2024. обављао је функцију секретара Института за етнологију и антропологију, а у периоду од 2016. године до данас обавља функцију секретара међународног часописа Етноантрополошки проблеми, који издаје Одељење за етнологију и антропологију. Током три године био је члан централне факултетске комисије за упис студената на основне, мастер и докторске академске студије Филозофског факултета, члан је централне факултетске и одељенске комисије за обезбеђивање квалитета и самовредновање и акредитационе комисије Одељења за етнологију и антропологију. Председник је организационог одбора националног научног скупа *Популарна култура, фолклор, традиција.* на ФФ УБ, одржаног 5-6. децембра 2025. године. Организовао је и предводио десетодневну студентску праксу у Тршићу сваког лета од 2018. године до данас. Руководио је студентским и средњошколским Семинаром НКН од 2020. године до данас и организатор је Викенда НКН на Филозофском факултету у Београду 2018. године до данас. Један је од организатора циклуса предавања еминентних гостујућих предавача Антрополошка агора на Филозофском факултету. Секретар је Етнолошко-антрополошког друштва Србије.

Од 2024 до 2026. др Младен Стајић члан је билатералног пројекта Србије и Аустрије *Мигранти у невољи? Социокултурне последице савремених криза на српске мигранте у Аустрији и повратнике у Србији.* У оквиру пројекта планирано је двонедељно истраживање у Аустрији и гостујуће предавање по позиву на Универзитету у Бечу у пролеће 2026. године. Стајић је био члан уредничког одбора међународног тематског зборника (M12) *Popular culture in post-socialism* 2024. године. Од 2011. до 2022. др Младен Стајић био је ангажован на пројекту *Антрополошко проучавање Србије - од културног наслеђа до модерног друштва.* Од 2018. до 2024. године члан је пројектног тима *Викенд нематеријалног културног наслеђа*.У оквиру пројекта реализује се обавезна десетодневна студентска теренска пракса у Тршићу, на којој је Стајић од 2017. године један од руководилаца. Од 2020. део јепројекта *Семинар нематеријалног културног наслеђа*. У оквиру пројекта реализује се десетодневни средњошколски семинар етнологије и антропологије у Тршићу, на коме је Стајић од 2020. године један од предавача. Оба пројекта се континурирано реализију до данас.

Кандидат испуњава услове предвиђене Критеријумима за стицање звања наставника на Универзитету у Београду.

|  |  |  |
| --- | --- | --- |
| **ОПШТИ УСЛОВ** | | |
| Научни назив доктора наука из научне области за коју се бира стечен на акредитованом универзитету и акредитованом студијском програму у земљи или диплома доктора наука стечена у иностранству, призната у складу са Законом о високом образовању. | | Stajić, Mladen. *Proročanstva i prekognicija - od kulturne konstrukcije vremena do političke upotrebe*. 2015. Ivan Kovačević. Doktorske akademske studije etnologije i antropologije. Filozofski fakultet, Univerzitet u Beogradu. **(М70)** |
| **ОБАВЕЗНИ УСЛОВИ** | | |
| Објављен један рад из категорије М20 или три рада из категорије М51 из научне области за коју се бира. Рад у категоријама М22, М23 и М24 може бити замењен радом у категоријама М41, М42 и М11-М13, а рад у категоријама М23 и М24 и са радом у категоријама M41, M42 и М11-М14. | | 1. Жикић, Бојан; Стајић, Младен; Пишев, Марко. „Нова друштвена и културна нормалност и ковид-19 у Србији од фебруара до маја 2020. године”. *Etnoantropološki problemi*. 15 (4), 949-978. 2020.   <https://doi.org/10.21301/eap.v15i4.1>  **(М24)**   1. Стајић, Младен; Жикић, Бојан; Пишев, Марко. „Шумови у комуникацији: ’двострука обавезност’ током епидемије ковида 19 у Србији”. *Гласник Етнографског института САНУ* 69 (3), 593-608. 2021.   <https://doi.org/10.2298/GEI2103593S> **(М23)**   1. Пишев, Марко; Стајић, Младен. „Чајкановићева проучавања народних веровања о биљу у светлу когнитивних етноботаничких истраживања”. *Књижевна историја*. 53 (174), 67-94. 2021. <https://doi.org/10.18485/kis.2021.53.174.3> **(М23)** 2. Stajić, Mladen. “Covid-19 vs leprosy, the plague and smallpox: Foucauldian perspective”. *Antropologija* 21 (3), 9-22. 2021 **(М51)** 3. Stajić, Mladen. “Fiction too close to home – ’baby theft’ on-screen“. In *Popular culture in post-socialism*, edited by Ana Banić Grubišić and Vlado Kotnik. Beograd: Dosije studio, 2024. 207-251. ISBN 978-86-6427-300-8, ISBN 978-86-6047-441-6. **(М14)** 4. Stajić, Mladen. „Dekonstrukcija profetičkog narativa: Kremansko proročanstvo između dva svetska rata“. *Antropologija* 25 (1), 35-58. 2025.   <http://doi.org/10.21301/ant2512> **(М51)**   1. Stajić, Mladen. „Politika proricanja i proricanje politike: Kremansko proročanstvo od nastanka do Prvog svetskog rata“. *Etnoantropološki problemi* 20 (2). 417-442.2025.   <https://doi.org/10.21301/eap.v20i2.4> **(М23)** |
| Саопштен један рад на научном скупу, објављен у целини (М31, М33, М61, М63). | | 1 Milosavljević, Ljubica; Stajić, Mladen. “Anthropological analysis of the depiction of deprivation in old age in the case of the movie Night Boats”. *Etnoantropološki problemi* 19 (3), 973–1008. 2024. <https://doi.org/10.21301/eap.v19i3.11>.  Излагање нa: 10th InASEA congress Visual cultures in Southeast Europe : globalistion, gender, power and resistance: in memoriam Karl Kaser, Graz, 15-18 September 2022 |
| Позитивна оцена педагошког рада у студентским анкетама током целокупног претходног изборног периода (ако га је било). | | Просечна оцена доступних евалуација је 4,82 |
| Приступно предавање из области за коју се бира, позитивно оцењено од стране високошколске установе. | | / |
| **ИЗБОРНИ УСЛОВИ**  **(минимално 2 од 3 услова)** | **Ближе одреднице**  **(најмање пo једна из 2 изборна услова)** |  |
| 1. Стручно- професионални допринос | 1. Председник или члан уређивачког одбора научних часописа или зборника радова у земљи или иностранству.  2. Председник или члан организационог или научног одбора на научним скуповима националног или међународног нивоа.  3. Председник или члан комисија за израду завршних радова на академским мастер или докторским студијама.  4. Руководилац или сарадник на домаћим и међународним научним пројектима. | **1.** 2016 - актуелно - Секретар часописа *Етно-антрополошки проблеми* **(М23)**;  **2.** 2024 - **Члан уреденичког одбора** **међународног тематског зборника** *Popular culture in post-socialism* **(M12)**  2025 - **Председник организационог одбора националног скупа** *Популарна култура, фолклор, традиција.* Београд: Одељење за етнологију и антропологију.  **3.** 2023 - **Члан комисије за оцену и одбрану докторске дисертације**: *Културне вредности либерализма у савременој америчкој политичкој ТВ сатири у доба културних ратова и постистине.* Владана Илић. Филозофски факултет. Београд.  2024 – **Ментор докторске дисертације**: *Живорад Михајловић Славински и поље веровања у бившој Југославији и савременој Србији.* Мариа Пинал Вилануеве. Филоѕофски факултет. Београд. (одбрањен предлог теме)  2024 - **Члан комисије ѕа оцену научне заснованости теме докторске дисертације**: *Улога холистичких пракси у процесу религијске промене у Источне религије међу практичарима у савременој Србији: Примена теорије праксе у студијама конверзије.* Дејан Петковић. Филозофски факултет. Београд. (одбрањен предлог теме)  2024 - **Ментор одбрањеног мастер рада:** *Политичка инструментализација идентитета и апрорпијација културног наслеђа на примеру певања уз гусле.* Теодора Де Лука. Филозофски факултет. Београд.  2023 - **Ментор одбрањеног мастер рада**: *Хтонска храна у обредно-религијској пракси рудничко-таковског краја.* Јелена Милићевић. Филозофски факултет. Београд.  2022 - **Ментор одбрањеног мастер рада**: *Чудотворна и исцелитељска места у Србији: етнолошко-антрополошка анализа.* Катарина Селенић. Филозофски факултет. Београд.  2021 - **Ментор одбрањеног мастер рада:** *Друштвени и економски аспекти практиковања влашке магије у Хомољу.* Анђела Трифуновић. Филозофски факултет. Београд.  2023 – **Члан комисије за одбрану мастер рада:** *Традиционално и модерно у пракси поштовања записа у Параћину и околини – антрополошка анализа*. Дијана Милошевић. Филозофски факултет. Београд.  **4.** 2024-2026 **- *Мигранти у невољи? Cоциокултурнe последице савремених криза на српске мигранте у Аустрији и повратнике у Србији*** (337-00-216/2023-05/65). Билатерални међународни пројекат између Републике Србије и Републике Аустрије.  2011-2022 - ***Antropološko proučavanje Srbije - Od kulturnog nasleđa do modernog društva*** (177035). Ministarvo obrazovanja, nauke i tehnološkog razvoja RS.  2018-2024 - ***Викенд нематеријалног културног наслеђа*.** Министарство културе РС.  2020-2024 - ***Семинар нематеријалног културног наслеђа***. Министарство културе РС.  2020-2021- **Човек и друштво у време кризе**. Филозофски факултет, Универзитет у Београду  2020-2021- ***Мапирање елемената нематеријалног културног наслеђа које се тиче знања и обичаја везаних за природу и свемир у области северозападне Србије.*** Министарство културе РС.  2022-2024 -***Истраживање и документовање***  ***нематеријалног културног наслеђа и промоција културног и природног***  ***окружења источне Србије*.** Министарство културе РС. |
| 2. Допринос академској и широј заједници | 1. Чланство у страним или домаћим академијама наука, чланство у стручним или научним асоцијацијама у које се члан бира.  2. Председник или члан органа управљања, стручног органа или комисија на факултету или универзитету у земљи или иностранству.  3. Члан националног савета, стручног, законодавног или другог органа и комисије министарстава.  4. Учешће у наставним активностима ван студијских програма (перманентно образовање, курсеви у организацији професионалних удружења и институција, програми едукације наставника) или у активностима популаризације науке.  5. Домаће или међународне награде и признања у развоју образовања или науке. | **1.** 2019-актуелно секретара Етнолошко-антрополошког друштва Србије  **2.** 2018-2024 - Секретар Института за етнологију и антропологију ФФ, БУ.  2021 - актуелно – председник научног већа Центра за истраживање алтернативних религија ФФ, УБ.  2021 - актуелно – Члан научног већа Центра за визуелну антропологију ФФ, УБ.  2022-2024 - Члан Комисије за упис студената на основне, мастер и докторске академске студије Филозофског факултета  2020 – 2021 – Члан Комисије за акредитацију студијских програма Одељења за етнологију и антропологију ФФ, УБ.  2024 – актуелно – члан Комисије за обезбеђивање квалитета и самовредновање ФФ УБ.  2024 – актуелно – члан Комисије за обезбеђивање квалитета и самовредновање Одељења за етнологију и антропологију ФФ, УБ.  2023 - актуелно – члан Комисије за праћење мањих измена студијских програма Одељења за етнологију и антропологију ФФ, УБ.  2024 – Члан комисије за избор др Владане Илић у научно звање научни сарадник.  2024 - Члан комисије за реизбор др Иване Гачановић у научно звање научни сарадник.  4. 2017-2025 Руководилац теренске праксе студената Одељења за етнологију и антропологију, ФФ, УБ.  2020-2025 Руководилац Семинара нематеријалног културног наслеђа за средњошколце у Тршићу.  2018-2024 Руководилац Викенда нематеријалног културног наслеђа на ФФ  2021 - Предавање по позиву: Приче о нематеријалном културном наслеђу, у организацији Музеја језика и писма Тршић. 2023 – Предавање по позиву: Наше нематеријално културно наслеђе, у организацији Музеја језика и писма Тршић. 2021 – Предавање по позиву: Политичка употреба пророчанстава у Индонезији, у организацији колектива „Византроп“ у Друштвеном центру Кров. 2022 - Предавање по позиву: Панк – иза зидова, у организацији серијала „Прича о рокенролу: поглед из антропологије“, у Друштвеном центру Квака 22. |
| 3. Сарадња са другим високошколским, научно- истраживачким установама, односно установама културе или уметности у земљи и иностранству | 1. Руковођење или учешће у међународним научним или стручним пројекатима и студијама  2. Радно ангажовање у настави или комисијама на другим високошколским или научноистраживачким институцијама у земљи или иностранству, или звање гостујућег професора или истраживача.  3. Руковођење радом или чланство у органу или професионалном удружењу или организацији националног или међународног нивоа.  4. Учешће у програмима размене наставника и студената.  5. Учешће у изради и спровођењу заједничких студијских програма  6. Предавања по позиву на универзитетима у земљи или иностранству. | **1.** 2024-2026 **-** *Мигранти у невољи? Cоциокултурнe последице савремених криза на српске мигранте у Аустрији и повратнике у Србији* (337-00-216/2023-05/65). Билатерални пројекат између Републике Србије и Републике Аустрије.  2024 - Члан уреденичког одбора међународног тематског зборника *Popular culture in post-socialism* **(M12)**  **3.** 2019 - актуелно - Секретар *Етнолошко-антрополошког друштва Србије.*  2018 - актуелно - Члан међународне асоцијације *International Association for Southeast European Anthropology* |

Имајући у виду све изнето, предлажемо Изборном већу Филозофског факултета Универзитета у Београду да др Младена Стајића изабере у звање ДОЦЕНТА за ужу научну област ЕТНОЛОГИЈА-АНТРОПОЛОГИЈА, тежиште истраживања народна религија Срба и антропологија времена, са 35% пуног радног времена, на одређено време у трајању од пет година.

У Београду,

22. децембар 2025.

ЧЛАНОВИ КОМИСИЈЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

проф. др Саша Недељковић

редовни професор Филозофског факултета у Београду

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

проф. др Милош Миленковић

редовни професор Филозофског факултета у Београду

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Милан Томашевић

виши научни сарадник ЕИ САНУ